**CAIET DE SARCINI**

**1. Referințe**

**Titlu proiect**:*“*Cercetare de excelență în sisteme fluviu-delta-mare, pentru evidențierea schimbărilor climatice la nivel regional și global *",*proiect finanțat de Ministerul Educației și Cercetării prin Programul 1 – Dezvoltarea sistemului național de cercetare-dezvoltare, Subprogram 1.2 – Performanță instituțională- Proiecte de finanțare a excelenței în CDI, Contract nr. 8PFE/16.10.2018.

 **Obiectivul general al proiectului:** angajareaINCD GeoEcoMar în cooperarea și competiția globală în domeniul cercetării-dezvoltării prin creșterea performanțelor în domeniul de activitate (geo-ecologia sistemelor marine, deltaice și fluviale) la nivelul departamentelor și colectivelor de cercetare.

 Obiectivele specifice ale proiectului, pe baza cărora se organizează achiziția “Șalupă de cercetare” pentru probare apă, sedimente și instalarea de echipamente de cercetare imerse sau/și în situ sunt:

 - introducerea de noi metode de cercetare, cerute de piață și utile nu doar cercetării dar și industriei, mediului academic și de afaceri, reclamă existența în dotarea INCD GeoEcoMar a unor mijloace navigante economice (Șalupă de cercetare, cu motor), capabile să lucreze în domeniul de interes fluviu-deltă-mare și să permită instalarea la bord a echipamentelor de cercetare specifice, existente în dotarea institutului;

 - creșterea manevrabilității și abilității mijloacelor navigante de a realiza cercetări cu echipamente diverse, de tip ecosondor multifascicul, sondor de sedimente (SBP), sonar lateral, precum și recoltarea de probe de apă și de sedimente de fund.

**2. Denumirea/obiectul achiziției**

Obiectul prezentei achiziții este reprezentat de livrarea, testarea, punerea în funcțiune, instruirea personalului (sistem la cheie) și service în perioada de garanție a următorului echipament:

|  |  |
| --- | --- |
| **Denumire echipament** | **Bucăți** |
| " Șalupă de cercetare", echipament din categoria - Ambarcațiuni mici, conform nomenclaturii din catalogul CPV, cod 34522300-5 | 1 |

**3. Justificarea achiziției**

Achiziția este necesară pentru:

* + - 1. sprijinirea concretă a adaptării strategiei de dezvoltare la cerințele și evoluția pieței cercetării, prin înțelegerea influențelor și tendințelor interne și internaționale în care operează INCD GeoEcoMar
			2. acordarea de asistență tehnică și de servicii științifice și tehnologice de înalt nivel în domenii prioritare

**4. Sursa de finanțare**

Bugetul de Stat – Ministerul Educației și Cercetării, Programul 1 – Dezvoltarea sistemului național de cercetare-dezvoltare, Subprogram 1.2 – Performanță instituțională- Proiecte de finanțare a excelenței în CDI, Contract nr. 8PFE/16.10.2018.

**5. Procedura de atribuire**

Licitație publică deschisă.

**6. Criteriul de atribuire**

Prețul cel mai scăzut.

**7. Cerințe generale**

Operatorii economici au obligația de a elabora oferta în conformitate cu prevederile prezentului caiet de sarcini și cu fișa de date publicată pe SICAP.

Operatorii economici vor suporta toate costurile asociate elaborării şi prezentării ofertei, precum și a documentelor care o însoțesc, iar autoritatea contractantă nu este responsabilă sau răspunzătoare pentru aceste costuri.

Oferta elaborată de operatorii economici trebuie să cuprindă: propunerea tehnică şi propunerea financiară.

**a) Propunerea tehnică**

Propunerea tehnică va fi elaborată astfel încât să respecte specificațiile prevăzute în caietul de sarcini și va cuprinde următoarele elemente:

a. Obiective contract

b. Prezentarea detaliată a echipamentului, prin care ofertantul va demonstra corespondența propunerii tehnice cu specificațiile tehnice.

Propunerea tehnică se întocmește astfel încât procesul de evaluare și informațiile cuprinse în aceasta să permită identificarea facilă a corespondenței cu specificațiile tehnice din caietul de sarcini.

Caracteristicile tehnice și funcționale pentru echipamentul solicitat sunt obligatorii și minimale, ele putând fi ofertate la un nivel superior. În cazul în care nu pot fi îndeplinite toate cerințele minimale impuse, oferta va fi declarată neconformă în conformitate cu dispozițiile legale în materie.

Produsul ofertat trebuie să fie nou și de cea mai bună calitate, realizat în concordanță cu standardele interne și internaționale, standarde care vor fi menționate în ofertă.

Vor fi menționate explicit: denumirea produsului ofertat, modelul, codul, firma producătoare, originea. Ofertantul va completa FIȘA DETALII PRODUCĂTOR a echipamentului ofertat, conform formularului anexat care face parte integrantă din prezentul caiet de sarcini.

**b) Propunerea financiară**

Propunerea financiară se întocmește în lei, în conformitate cu formularul de ofertă.

Ofertantul va elabora propunerea financiară astfel încât aceasta să furnizeze toate informațiile solicitate cu privire la preț, precum și la alte condiții financiare și comerciale legate de obiectul contractului de achiziție publică pe care le consideră de menţionat.

**8. CARACTERISTICI TEHNICE**

Șalupa de cercetareva fi utilizată în cadrul campaniilor de cercetare pe mare, Dunăre și Delta Dunării, în vederea acordării de asistenţă tehnică și de servicii științifice și tehnologice de înalt nivel în domenii prioritare (rezultatele cercetărilor efectuate cu acest echipament sunt de multe ori informații de bază, obligatorii, pentru mute tipuri de cercetări tematice în domeniul acvatic (marin, deltaic, lacustru, fluvial).

Echipamentul trebuie să aibă următoarele caracteristici tehnice și de performanță minime, obligatorii:

* **Caracteristici generale**

- șalupa de cercetare trebuie să corespundă standardelor de navigație din România, să poată fi înregistrată la autoritatea navală în drept, să poată naviga pe ape interioare și maritim costiere, la cel puțin 1 milă marină distanță față de coastă;

- să poată fi transportată cu un peridoc, ca transport agabaritic

- greutatea totală, gata de navigare, cu peridoc cu tot, nu trebuie să fie mai mare de 3000 kg;

- să fie construită din materiale agreate în UE pentru construcția de ambarcațiuni cu motor, să corespundă condițiilor de siguranță pentru navigația pe ape interioare și maritim costier.

* **Caracteristici tehnice (**mai bune sau cel puțin egale cu)
* Lungime maximă totală cuprinsă în intervalul 6.70-7.50 m;
* Lungimea chilei cuprinsă în intervalul 6.40-6.50m;
* Lățimea totală maximă cuprinsă în intervalul 2.45-2.55 m;
* Pescaj, în intervalul 0.5-0.8m;
* Cockpit cu sistem de drenaj
* Brâu de cauciuc pentru protecție cocă
* Număr persoane la bord 8 ;
* Locuri de dormit 4;
* Greutate maximă, cu motor și toate accesoriile, fără încărcătură, nu mai mare de 2300 kg;
* Masă și canapele în cockpit, duș cockpit
* Frigider
* Masă și pat dublu suplimentar în salon;
* Kit de acostare și acorare;
* Ștergător parbriz;
* Ușă la pupa, care să închidă salonul, cu sistem de inchidere și asigurare la efracție
* Tacheți, ocheți, prova și pupa, balustradă de inox
* Închidere amovibilă cockpit;
* Toaletă marină cu rezervor
* Separator apă în combustibil
* Sistem electric, prize 12V
* Sistem trim control
* Monitorizare baterii
* Echipament de navigație
* Motor în 4 timpi, pe benzină, 175 cp, servisabil în România;
* Motorul să fie montat pe șalupă.
* Șalupa de cercetare, așa cum a fost livrată, să aibă toate elementele necesare pentru a naviga pe ape interioare și maritim costier și a putea fi înscrisă la Autoritatea Navală din România

**9. Valoarea estimată a contractului**

Valoarea estimată a contractului este de 256.000 lei, fără TVA.

1. **Termen de finalizare/durata contractului**

Contractul intră în vigoare la data semnării lui de către părți și va avea o durată de 90 de zile.

1. **Condiţii de livrare**

Termen de livrare**:** 90 de zile de la data semnării de către părţi a contractului de furnizare.

Livrarea se va face cu mijloacele proprii ale furnizorului.

Locul de livrare: Constanța, România

**12. Recepția și Plata**

Recepția produsului se va efectua, după punerea în funcțiune și testarea șalupei, pe cheltuiala beneficiarului (test pe apă). Recepția se finalizează prin încheierea unui Proces verbal de recepție semnat de ambele părți. În baza acestui document, furnizorul va emite factura pentru produsul livrat, urmând ca plata să fie efectuată de către autoritatea contractantă în termen de maxim 45 de zile de la primirea facturii, prin virament bancar,în contul indicat de furnizor.

**13. Garanții**

Garanția pentru Șalupa de cercetare trebuie să fie de minimum 12 luni, 5 ani pentru motor și va începe de la data semnării Procesului verbal de recepție, sub forma unui certificat de garanție.

Service-ul în perioada de garanție trebuie să fie asigurat de personal specializat și calificat pentru echipamentul livrat. Piesele de schimb și manopera în perioada de garanție trebuie să fie gratuite. În cazul nefuncționării produsului la parametrii proiectați, sau a unor defecțiuni ce fac imposibilă utilizarea echipamentului livrat în perioada de garanție, furnizorul se obligă, ca în termen de 30 zile de la constatarea problemelor tehnice, să le remedieze. Toate cheltuielile (transport, piese de schimb, asistență tehnică, etc) asociate remedierii defecțiunilor constatate, în perioada de garanție, vor fi suportate de către furnizor.

În cazul în care defecțiunea nu poate fi remediată în 30 zile de la constatare, furnizorul are obligația de a înlocui produsul cu unul nou, în termen de 30 zile, noul produs având aceleași caracteristici, fără costuri suplimentare pentru autoritatea contractantă.

Produsele care în timpul perioadei de garanție le înlocuiesc pe cele defecte beneficiază de o nouă perioadă de garanție care curge de la data înlocuirii produsului defect.

Cerințele de mai sus vor fi confirmate de ofertant în cadrul propunerii tehnice.

1. **Documenție însoțitoare**

**a) care vor însoți oferta depusă în cadrul prezentei procedurii de atribuire**

* Fișă Detalii Producător al echipamentului ofertat, conform formular anexat (Anexa 1 la caietul de sarcini);
* Fișe tehnice / cataloage/ broșuri/ specificații originale ale producătorului care susțin descrierea și documentarea tehnică a caracteristicilor declarate pentru echipamentul ofertat;
* Copii ale documentelor care certifică/ demonstrează conformitatea produsului ofertat, conform cerințelor din prezentul caiet de sarcini,

**b) care va însoți bunul furnizat în baza contractului ce va fi atribuit prin prezenta procedura de atribuire**

* Certificat de Origine și Declarații de Conformitate (în limba română sau engleză) emise de furnizor, la care vor fi atașate declarațiile de conformitate emise de producător;
* Certificat de Garanție pentru echipamentul livrat emis de furnizor (în limba română sau engleză)
* Manual tehnic de utilizare/exploatare și întreținere în limba engleză sau română a echipamentului livrat (care să furnizeze o descriere completă a produsului şi de întreținere).

Notă: *specificațiile tehnice care indică o anumită origine, sursă, producție, un procedeu special, o marcă de fabricație sau de comerț, un brevet de invenție, o licență de fabricație, sunt menționate doar pentru identificarea cu usurințăa tipului de produs și NU au ca efect favorizarea sau eliminarea anumitor operatori economici sau a anumitor produse care corespund cerințelor din prezentul caiet de sarcini.*

**Elaborat**

**Responsail Tehnic Responsabil Proiect**

Gabriel ION Mihaela Carmen Melinte

Anexa nr.1

**TABEL DETALII PRODUCĂTOR**

Denumire produs: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| ***Informații solicitate*** | ***Răspuns*** |
| 1. Denumire producător |  |
| 2.Adresa producătorului |  |
| 3. Pagina web (dacă este disponibilă) |  |
| 4. State membre UE unde produsul este comercializat |  |
| 5. Sistemul calității |  |
| - Standard aplicat |  |
| - Activități acoperite de standard |  |
| - Organismul de certificare |  |
| 6. Decarație sau autorizație |  |
| - Numele semnatarului |  |
| - Poziția în compania producătoare |  |
| - Date de contact (telefon/fax/email) |  |

*Notă:*

*Toate câmpurile din tabel trebuie completate explicit de către ofertanți*